মীরা জেসমিন

জেসমিন মেরি জোসেফ (;জন্ম: ১৫ ফেব্রুয়ারি ১৯৮২) যিনি পেশাগতভাবে মীরা জেসমিন নামে অধিক পরিচিত, তিনি হলেন দক্ষিণ ভারতীয় সিনেমার একজন অভিনেত্রী; যিনি মূলত মালয়ালম, তামিল, তেলুগু এবং কন্নড় ভাষার চলচ্চিত্রে অভিনয় করে থাকেন। মীরা ২০০১ সালে লোহিতদাসের চলচ্চিত্র সূত্রধরন এ অভিনয়ের মধ্য দিয়ে সিনেমা জগতে আত্মপ্রকাশ করেন। তিনি দক্ষিণ ভারতীয় ভাষায় বিভিন্ন বাণিজ্যিক এবং সমালোচনামূলকভাবে সফল চলচ্চিত্রে অভিনয় করেছেন যা তাকে দর্শকদের কাছে বিংশ শতাব্দীর অন্যতম জনপ্রিয় এবং উল্লেখযোগ্য অভিনেত্রী হিসেবে পরিচয়  করিয়ে দেয়।

তিনি ২০০৪ সালে পদম ওন্নু: ওরু ভিলাপাম চরিত্রে অভিনয়ের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার জিতেছিলেন এবং শ্রেষ্ঠ অভিনেত্রীর জন্য কেরল রাজ্যে চলচ্চিত্র পুরস্কার দুইবার বিজয়ী হন এবং একটি তামিলনাড়ু রাজ্য চলচ্চিত্র পুরস্কার লাভ করেন। এছাড়াও তিনি তামিলনাড়ু সরকার কর্তৃক কালাইমামানি পুরস্কার জিতেছেন।

প্রারম্ভিক জীবন 
মীরা জেসমিনের জন্ম কুত্তাপুঝা গ্রামে, তিরুবল্ল, কেরল জোসেফ এবং আলেয়াম্মার ঘরে। তিনি বাপ মায়ের পাঁচ সন্তানের মধ্যে চতুর্থ সন্তান। তার দুই বোন, জিবি সারা জোসেফ এবং জেনি সুসান জোসেফ, যিনি চলচ্চিত্রেও অভিনয় করেছেন, এবং দুই ভাই, তাদের একজন জাজ এবং অন্যজন একজন সহকারী সিনেমাটোগ্রাফার হিসেবে কাজ করেন।

তিনি তিরুভাল্লার বালা বিহার এবং মার্থোমা রেসিডেন্সিয়াল স্কুল, শিক্ষা লাভ করেন। মেরি ২০০০ সালের মার্চ মাসে  উচ্চ মাধ্যমিক পরীক্ষায় অংশগ্রহণ করেন। তিনি অ্যাসাম্পশন কলেজ, চাঙ্গানাসেরি- থেকে প্রাণিবিদ্যায় বিএসসি ডিগ্রির অর্জন করেন । বিএসসি ডিগ্রি অর্জনের সময় পরিচালক ব্লেসি এর একটি সিনেমার শুটিং চলাকালীন তার নজর কাড়েন যিনি একজন সহকারী পরিচালক ছিলেন এবং তিনি জেসমিন মেরি জোসেফ কে তাদের পরবর্তী সিনেমাসূত্রধরন-এ একটি চরিত্রে অভিনয়ের জন্য তাকে প্রস্তাব দেন।

মীরা প্রথমে পড়াশোনা শেষ করে ডাক্তার হতে চেয়েছিলেন এবং ফিল্ম স্টার হওয়ার স্বপ্ন তিনি কখনো দেখেনি (তার ভাষ্যমতে), "আমি একজন সাধারণ মেয়ে ছিলাম। আমি কখনো স্বপ্নেও ভাবিনি চলচ্চিত্রে অভিনয় করবো। এমনকি আমি কখনো স্কুলের নাটকেও অভিনয় করিনি। আমি কখনই শৈল্পিক টাইপের ছিলাম না, আমি কখনই ভাবিনি যে আমি নাচতে পারি, এবং আমি নিজেকে সুন্দর বলেও ভাবিনি।" তিনি আরও বলেছিলেন যে পরিচালক লোহিতদাস আমার একজন পিতার মতো এবং আমার একজন গুরুর মতো। তিনি আমাকে সূত্রধরন চলচ্চিত্রে অভিষেক করেছিলেন এবং আমি তার কাছেই আজীবন ঋণী"।

ব্যক্তিগত জীবন
২০০৮ সালে, তিনি একটি সাক্ষাত্কারে বলেছিলেন যে তিনি ম্যান্ডোলিন রাজেশ কে বিয়ে করতে চলেছেন, "কিন্তু পরবর্তী দুই বা তিন বছরের জন্য নয়"। মীরা ৯ ফেব্রুয়ারী,২০১৪ সালে অনিল জন টাইটাসের সাথে বিবাহ বন্ধনে আবদ্ধ হন যিনি দুবাই এ্র একজন প্রকৌশলী হিসাবে কাজ করেন।

বিবাদ
২০০৬ সালে, তিনি কেরল এর তালিপারম্বার রাজরাজেশ্বর মন্দির'' এ প্রার্থনা করেছিলেন যেখানে অহিন্দুদের প্রবেশ নিষিদ্ধ। এটি একটি বিতর্ক সৃষ্টি করে এবং হিন্দু ভক্তদের প্রতিবাদের সূত্রপাত করে। পরে, তিনি মন্দির কর্তৃপক্ষকে শুদ্ধিকরণ অনুষ্ঠান পরিচালনার জন্য জরিমানা হিসেবে ভারতীয় মুদ্রা  প্রদান করেন।

২০০৮ সালে, তিনি  টুইন্টি:টুইন্টি চলচ্চিত্র-এর শুটিং করতে অস্বীকার করার পর মালয়ালম মুভি আর্টিস্টদের সমিতি তার বিরুদ্ধে মালয়ালম চলচ্চিত্র শিল্পে অভিনয়ের জন্য অনানুষ্ঠানিক নিষেধাজ্ঞা জারি করে। অভিনেতা দিলীপ সে সময় AMMA- চলচ্চিত্রের জন্য প্রচারণা চালিয়ে যাচ্ছিলেন। মীরা অবশ্য বলেছিলেন যে, তিনি নিষেধাজ্ঞা সম্পর্কে অবগত নন এবং তিনি মালয়ালম সিনেমাএর শুটিং চালিয়ে যাচ্ছেন।

অভিনয়

পুরস্কার ও সম্মাননা

তথ্যসূত্র

বহিঃসংযোগ 

১৯৮২-এ জন্ম
জীবিত ব্যক্তি
কেরলের ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
মালয়ালম চলচ্চিত্র অভিনেত্রী
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
কেরলের অভিনেত্রী
কেরল রাজ্য চলচ্চিত্র পুরস্কার বিজয়ী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
ফিল্মফেয়ার পুরস্কার দক্ষিণ বিজয়ী
তেলুগু চলচ্চিত্র অভিনেত্রী
কালাইমামানি পুরস্কার প্রাপক
কেরলের নারী শিল্পী